2.

Príloha IV sa mení takto: a) Za prvý odsek sa vkladá tento text: „Ak sa parameter deklaruje podľa článku 3 ods. 3 nariadenia (EÚ) 2017/1369 a v súlade s tabuľkou 7 prílohy VI v prípade práčok pre domácnosť, resp. tabuľkou 8 prílohy VI v prípade práčok so sušičkou pre domácnosť, dodávateľ použije na výpočty v tejto prílohe jeho deklarovanú hodnotu.“ b) Bod 1 sa nahrádza takto: „1. MENOVITÁ KAPACITA PRÁČOK SO SUŠIČKOU PRE DOMÁCNOSŤ Menovitou kapacitou práčok so sušičkou pre domácnosť je menovitá kapacita cyklu „pranie a sušenie“. Ak daná práčka so sušičkou pre domácnosť umožňuje kontinuálny cyklus, menovitou kapacitou cyklu „pranie a sušenie“ je menovitá kapacita pre tento cyklus. Ak daná práčka so sušičkou pre domácnosť neumožňuje kontinuálny cyklus, menovitou kapacitou cyklu „pranie a sušenie“ je menovitá pracia kapacita programu „eco 40-60“ alebo menovitá sušiaca kapacita sušiaceho cyklu, ktorým sa dosiahne stav „suché na uloženie“, podľa toho, ktorá z týchto hodnôt je nižšia.“ c) Body 3 a 4 sa nahrádzajú takto: „3. KOEFICIENT ÚČINNOSTI PRANIA Koeficient účinnosti prania práčok pre domácnosť a pracieho cyklu práčok so sušičkou pre domácnosť (IW), ako aj koeficient účinnosti prania celého cyklu práčok so sušičkou pre domácnosť (JW) sa vypočíta pomocou harmonizovaných noriem, ktorých referenčné čísla boli na tento účel uverejnené v Úradnom vestníku Európskej únie, alebo iných spoľahlivých, presných a reprodukovateľných postupov, ktoré zohľadňujú všeobecne uznávané najmodernejšie poznatky, a zaokrúhli sa na tri desatinné miesta. Pri práčkach pre domácnosť s menovitou kapacitou viac ako 3 kg a pri pracom cykle práčok so sušičkou pre domácnosť s menovitou kapacitou viac ako 3 kg sa v informačnom liste výrobku uvedie ako IW najnižšia hodnota spomedzi koeficientov účinnosti prania pri menovitej pracej kapacite, polovici menovitej pracej kapacity a štvrtine menovitej pracej kapacity. Pri práčkach pre domácnosť s menovitou kapacitou 3 kg alebo menej a pri pracom cykle práčok so sušičkou pre domácnosť s menovitou kapacitou 3 kg alebo menej sa v informačnom liste výrobku uvedie ako IW koeficient účinnosti prania pri menovitej pracej kapacite. Pri práčkach so sušičkou pre domácnosť s menovitou kapacitou viac ako 3 kg sa v informačnom liste výrobku uvedie ako JW nižšia hodnota spomedzi koeficientov účinnosti prania pri menovitej kapacite a pri polovici menovitej kapacity. Pri práčkach so sušičkou pre domácnosť s menovitou kapacitou 3 kg alebo menej sa v informačnom liste výrobku uvedie ako JW koeficient účinnosti prania pri menovitej kapacite. 4. ÚČINNOSŤ PLÁCHANIA Účinnosť pláchania práčok pre domácnosť a pracieho cyklu práčok so sušičkou pre domácnosť (IR), ako aj účinnosť pláchania celého cyklu práčok so sušičkou pre domácnosť (JR) sa vypočíta pomocou harmonizovaných noriem, ktorých referenčné čísla boli na tento účel uverejnené v Úradnom vestníku Európskej únie, alebo iných spoľahlivých, presných a reprodukovateľných postupov založených na detekcii markera lineárneho alkylbenzénsulfonátu (LAS), a zaokrúhli sa na jedno desatinné miesto. Pri práčkach pre domácnosť s menovitou kapacitou viac ako 3 kg a pri pracom cykle práčok so sušičkou pre domácnosť s menovitou kapacitou viac ako 3 kg sa v informačnom liste výrobku uvedie ako IR najvyššia hodnota spomedzi účinností pláchania pri menovitej pracej kapacite, polovici menovitej pracej kapacity a štvrtine menovitej pracej kapacity. Pri práčkach pre domácnosť s menovitou kapacitou do 3 kg vrátane a pri pracom cykle práčok so sušičkou pre domácnosť s menovitou kapacitou do 3 kg vrátane sa ako IR v informačnom liste výrobku neuvedie žiadna hodnota. Pri práčkach so sušičkou pre domácnosť s menovitou kapacitou viac ako 3 kg sa v informačnom liste výrobku uvedie ako JR vyššia z hodnôt účinnosti pláchania pri menovitej kapacite a pri polovici menovitej kapacity. Pri práčkach so sušičkou pre domácnosť s menovitou kapacitou do 3 kg vrátane sa ako JR v informačnom liste výrobku neuvedie žiadna hodnota.“ d) V bode 6 podbode 2 sa prvý odsek nahrádza takto: „Pri práčkach so sušičkou pre domácnosť s menovitou pracou kapacitou do 3 kg vrátane je váženou spotrebou vody v cykle „pranie a sušenie“ spotreba vody pri menovitej kapacite zaokrúhlená na najbližšie celé číslo.“ e) Bod 7 sa nahrádza takto: „7. ZVYŠKOVÁ VLHKOSŤ Vážená zvyšková vlhkosť po praní (D) práčky pre domácnosť a pracieho cyklu práčky so sušičkou pre domácnosť sa vypočíta v percentách nasledovne a zaokrúhli na jedno desatinné miesto: kde: Dfull je zvyšková vlhkosť v programe „eco 40-60“ pri menovitej pracej kapacite v percentách zaokrúhlená na dve desatinné miesta, D1/2 je zvyšková vlhkosť v programe „eco 40-60“ pri polovici menovitej pracej kapacity v percentách zaokrúhlená na dve desatinné miesta, D1/4 je zvyšková vlhkosť v programe „eco 40-60“ pri štvrtine menovitej pracej kapacity v percentách zaokrúhlená na dve desatinné miesta, A, B a C sú váhové koeficienty opísané v bode 2.1 písm. c).“ f) Bod 9 sa nahrádza takto: „9. NÍZKOENERGETICKÉ REŽIMY V náležitých prípadoch sa meria spotreba elektriny v režime vypnutia (Po), režime pohotovosti (Psm) a pri odloženom štarte (Pds) vyjadrená vo wattoch (W) a zaokrúhlená na dve desatinné miesta. Pri meraní spotreby elektriny v nízkoenergetických režimoch sa skontroluje a zaznamená: — či sa zobrazujú alebo nezobrazujú informácie, — či je alebo nie je aktivované sieťové pripojenie. Ak má daná práčka alebo práčka so sušičkou pre domácnosť funkciu ochrany pred pokrčením, jej chod sa preruší otvorením dverí práčky alebo práčky so sušičkou pre domácnosť alebo akýmkoľvek iným primeraným zásahom 15 minút pred meraním spotreby elektriny.“ g) Na konci sa dopĺňa tento bod 11: „11. RÝCHLOSŤ ODSTREĎOVANIA Rýchlosť odstreďovania práčky pre domácnosť a pracieho cyklu práčky so sušičkou pre domácnosť sa meria alebo vypočíta pri najvyššej rýchlosti odstreďovania programu „eco 40-60“ pomocou harmonizovaných noriem, ktorých referenčné čísla boli na tento účel uverejnené v Úradnom vestníku Európskej únie, alebo iných spoľahlivých, presných a reprodukovateľných postupov, ktoré zohľadňujú všeobecne uznávané najmodernejšie poznatky, a zaokrúhli sa na najbližšie celé číslo.“